Speel-speel : 2012
Hier was dit haar verjaarsdag ver in 'n vreemde land, duisende kilometers van Ouma se hart en hande af! Ons het ons stukkend verlang.
In die kas het haar lappop Sally, geduldig gewag. As Amy en haar Mamma en Pappa uit die verre Taiwan kom kuier het, het sy altyd eerste vir Sally gaan uithaal! Haar bedmaatjie, haar speelding, haar liefieding.
Die jare het aangestap en Ouma se kind het groter geword. Hulle het Suid-Afrika toe verhuis (hoera! ) en ons het mekaar baie gesien. Daar was so veel om in te haal!
Lekker was dit om saam in die tuin te kon rondloop en die skoonheid van die natuur in te drink!!
Winkel-winkel speel was en is nog steeds een van die grootste lekkertes as daar by Ouma se huis gekuier word. Dan moet almal iets kom koop en soms kon mens selfs 'n heerlike melkskommel bestel en met tuisgemaakte munte betaal!
Hier is Amy saam met haar gesin, volgende jaar is sy 'n leier in haar skool en in Graad sewe. Ons is almal lief vir haar en trots op haar.
Anderdag vertel ek van die ander .... daar is nog drietjies wat vlees van my vlees en been van my gebeente is. En vir almal is ons ewe lief!
Posted by Elizabeth Kendall at 15:16
Labels: Amy, kleinkind, liefde, tyd
Ek hou van speel! En ek is mal oor kleure. Dis die kind in my wat my hierdie blog laat begin het. Mag sy nooit oud word nie...daai kind! Dis sy wat my op haar smal skouertjies lag-lag deur die swarighede van die lewe dra, want sy sien net altyd die lekker en die mooi raak. Kyk nou net na hierdie moerbeiblaar...is dit nie 'n wonderlikmooie ding nie?
O ja, ek het in Picasa gespeel en dis hoekom die are op die blare (dit rym!) so lieflik lyk....dit het net daai ekstra bietjie oemf, stem jy saam?
Hier is nog 'n voorbeeld van my gespelery: HDR-ish noem mens dit glo....
(ag, nou kry ek nie dié foto groter gemaak op die liewe ou Blogger nie...ai tog!)
Om foto's te neem van alles om my wat lewe en bewe, is nog altyd een heerlikheid op aarde vir my. Een van die foto's waarop ek baie trots voel en amper ook half verbaas was dat dit so mooi uitgekom het, is die een van die tortelduif wat by die waterbak hier in ons voortuin sit en droom. Ek het niks aan dié foto verander nie. Dit was een van daardie wonderlike gelukskote!
Soms as ek die duiwe dophou, kom lê die woorde sommer vanself voor my op die papier:
skemeraand se tuiskom na 'n dag se vlug...
Posted by Elizabeth Kendall at 13:09
Labels: foto's, kleur, speel, vers.
Duiwe: verse en vrolikhede
Kransduif pienkpoot op my huis se dak
vredig en op sy gemak
Donsveer droom 'n babaduif op 'n plat klip in die tuin...
waar het sy liefste mamma nou tog weer verdwyn?
By die waterbak sit sy en bad, "koe-koerdoek"-kuier
heerlik dat die druppels so spat!
'n Lagduif sit daar naby op die stomp,
sy sit verkyk haar aan dié vrolike klomp!
Tortelduif is mooi verby...
blinkoog staan sy daar en lekkerkry....
... besluit om gou 'n lekker bad te vat, pof die vere, water spat!!
Op die grys muur sit haar jongste soet en droom,
heerlik onder die groot ou anaboom.
Salig is dit in dié tuin...
....al is dié sitplek is 'n bietjie skerp!
Dis baie sagter sit so op die gras...hier waar pienk tone netjies pas!
Soms sommer net lekker om rond te stap en vriendelike duiwespoortjies oraloor te trap!!﻿
Labels: kransduif, lagduif, tortelduif, versies
Net hier voor my op die grond
het ek die liefste ding gekry-
stertjie rooi en verder bont,
en nie die minste bang vir my.
Kyk, ek neem hom in my hand.
“Foeitog, kleinding, wat is jy?”
Haai! hier-jy! Jou klein kalant!
Kyk nou hoe laat skrik jy my!"
(Ek het dié gediggie op Laerskool geleer en sou baie graag wil weet wie die digter is.)
Posted by Elizabeth Kendall at 14:19
Labels: akkedis, gedig.
Maklik! Trek 'n sirkel....en nog een...en nog een, teken die ore, die stertjie, die pote....jy kan mos al 'n driehoek maak....teken sy oë, sy neusgate en moenie die glimlag vergeet nie!
Sien, dis maklik!
Probeer nou dié een....toe, jy kan!
En hier is Oupa Krulstert vir dié van julle wat niks skrik vir 'n pen of potlood nie....geniet dit!
Jare terug het my Graad Eens hierdie versie so mooi opgesê:
Otjie Potjie Vette Vark,
werk in die tuin met sy langsteel hark,
en vir Otjie Potjie "boems!" in sy magie steek....
Posted by Elizabeth Kendall at 21:55
Labels: otjie, tekeninge, varkie, versie
het 'n hoepelbeen.
Ek weet waar haar nes is,
net ek alleen.
Ek sorg vir haar soggens,
elke liewe dag.
Sy roep voor my deur
terwyl sy honger wag.
As sy later in die veld sit
en 'n eiertjie daar lê,
raai ek dis vir my
wat sy só dankie sê.
Posted by Elizabeth Kendall at 13:21
Labels: afrikaans, eier, hoender, kinderkuns, versie